ہیر سوہو

ہیر سوہو ہک پاکستانی سیاست دان ہن۔ اوہ 2002 توں مئی 2018 تک سندھ دی صوبائی اسمبلی دی رکن رہ چکی ہن۔

 ابتدائی حیاتی تے تعلیم 
اوہ 26 ستمبر 1975 کوں میر پور بٹھورو وچ پیدا تھئیں۔۔ 

انہاں نے زراعت وچ ماسٹر آف سائنس تے اکنامکس وچ ماسٹر آف آرٹس کیتا ہویا ہے۔ 

 سیاسی کیریئر 
اوہ 2002 دے پاکستانی عام انتخابات وچ خواتین دے کیتے  مخصوص نشست تے متحدہ قومی موومنٹ (ایم کیو ایم) دی امیدوار دے طور تے سندھ دی صوبائی اسمبلی دی رکن منتخب تھئیں۔ 

اوہ 2008 دے پاکستانی عام انتخابات وچ حلقہ این اے 238 (ٹھٹھہ II) توں ایم کیو ایم دی امیدوار دی حیثیت نال پاکستان دی قومی اسمبلی دی نشست دے کیتے انتخاب لڑیا، پر اوہ کامیاب نہ تھی سکیں تے ایں انتخاب وچ اوہ سید ایاز علی شاہ شیرازی توں ہار ڳئیں۔ ایں ای الیکشن وچ، اوہ حلقہ پی ایس 85 (ٹھٹھہ II) توں آزاد امیدوار دے طور تے تے حلقہ پی ایس 86 (ٹھٹھہ II) توں ایم کیو ایم دی امیدوار دی حیثیت نال سندھ دی صوبائی اسمبلی دی نشست دے کیتے وی انتخاب لڑیں، پر انہاں ݙونہاں حلقوں وچ اوہ ناکام رہیں تے ݙونہاں سیٹاں بالترتیب سسی پلیجو تے شاہ حسین شاہ شیرازی توں ہار ڳئیں۔ ایں ای انتخابات وچ، اوہ خواتین دے کیتے مخصوص نشست تے ایم کیو ایم دی امیدوار دے طور تے سندھ دی صوبائی اسمبلی دےکیتے ولا منتخب تھئیں۔  

اوہ 2013 دے عام انتخابات وچ حلقہ پی ایس 85 (ٹھٹھہ II) توں ایم کیو ایم دی امیدوار دی حیثیت نال سندھ دی صوبائی اسمبلی دی نشست تے انتخاب لڑیں، پر اوہ کامیاب نہ تھی سکیں تے ایہ نشست امیر حیدر شاہ شیرازی توں ہار ڳئیں۔ ایں ای انتخابات وچ، اوہ خواتین دے لیے مخصوص نشست تے ایم کیو ایم دی امیدوار دے طور تے سندھ دی صوبائی اسمبلی دے کیتے ولامنتخب تھئیں۔  

مارچ 2018 وچ، انہاں نے ایم کیو ایم چھوڑ ݙتی تے پاکستان پیپلز پارٹی (پی پی پی) وچ شامل تھی ڳئیں۔

2018 دے پاکستانی عام انتخابات وچ خواتین دے کیتےمخصوص نشست تے پیپلز پارٹی دی امیدوار دی حیثیت نال سندھ دی صوبائی اسمبلی دے کیتے ولا  منتخب تھئیں۔

 حوالہ 

ونکی:اکویہویں صدی دیاں پاکستانی سیاست دان زنانیاں
ونکی:جِین٘دے شخصیّتاں
ونکی:پاکستانی سیاسی زنانیاں
ونکی:اکویہویں صدی دیاں سیاست دان زنانیاں